Mai multe trasee vor fi modificate sâmbătă cu ocazia organizării evenimentului sportiv „Meciul de adio al Generației de Aur – Pentru ultima dată împreună” pe Arena Națională, a transmis STB.
Potrivit unui comunicat al STB, circulația rutieră va fi restricționată pe Bd. Pierre de Coubertin, pe tronsonul cuprins ȋntre Str. Vatra Luminoasă și rondul de la intrarea ȋn stadion.
Având în vedere această măsură, începând de la ora 16.00, circulația mijloacelor de transport public de pe liniile 86, 90, 104 și 143 va fi modificată astfel:
Linia de troleibuz 86 va funcționa pe traseul de bază între terminalul „Dridu” și intersecția Str. Vatra Luminoasă/Str. Tony Bulandra, apoi pe un traseu modificat pe ambele sensuri, pe Str. Tony Bulandra, cu întoarcere în Depoul Vatra Luminoasă.
Linia de troleibuz 90 va funcționa pe traseul de bază între terminalul „Semănătoarea” și intersecția Str. Vatra Luminoasă/Str. Tony Bulandra, apoi pe un traseu modificat pe ambele sensuri, pe Str. Tony Bulandra, cu întoarcere în Depoul Vatra Luminoasă.
Linia de autobuz 104 va funcționa pe traseul de bază între terminalul „Complex Comercial Pantelimon” și intersecția Șos. Iancului/Bd. Pierre de Coubertin, apoi pe un traseu modificat pe ambele sensuri, pe Șos. Iancului, Șos. Mihai Bravu, Bd. Decebal, după care va urma traseul actual.
Linia de autobuz 143 va funcționa pe traseul de bază între terminalul „Bucur Obor” și intersecția Str. Baicului/Şos. Pantelimon, apoi pe un traseu modificat, pe Şos. Pantelimon, Bd. Ferdinand, Bd. Gării Obor, până la terminalul „Baicului” (aferent liniilor 69, 85 și 382), cu întoarcere pe Str. Baicului, Str. Paharnicul Turturea, Str. Dumitru Slugeru, după care va urma traseul actual.
Modifcări de trasee pe liniile 100, 203, 205
De asemenea, alte trasee vor suferi modificări cu ocazia organizării evenimentului „Festival du Bonheur - Pour les Gourmands”, în perioada 24.05.2024 (de la ora 22:00) – 27.05.2024 (până la ora 06:00). Circulația rutieră va fi restricționată pe Șos. Kiseleff, pe tronsonul cuprins ȋntre Str. Arh. Ion Mincu și Piața Victoriei
Linia 100 va funcţiona (inclusiv în nopțile de 24/25.05.2024, 25/26.05.2024 și 26/27.05.2024) pe traseul de bază între terminalul „Aeroportul Henri Coandă Sosiri” şi Piața Arcul de Triumf, apoi pe un traseu modificat pe sensul spre „Piața Unirii 2”, pe Bd. Mareșal Constantin Prezan, Bd. Aviatorilor, Piața Victoriei, Bd. Lascǎr Catargiu, Bd. Gheorghe Magheru, Bd. Nicolae Bǎlcescu, Bd. I.C. Brătianu, Piața Unirii. Circulația autobuzelor pe sensul opus nu va fi modificată.
Linia 203 va funcţiona pe traseul de bazǎ ȋntre terminalul „Cartier Greenfield” şi Piața Arcul de Triumf, apoi pe un traseu modificat pe sensul spre „Piața Victoriei”, pe Bd. Mareșal Constantin Prezan, Bd. Aviatorilor, Piața Victoriei. Circulația autobuzelor pe sensul opus nu va fi modificată.
Linia 205 va funcţiona pe traseul de bazǎ ȋntre terminalul „Străulești” şi Piața Arcul de Triumf, apoi pe un traseu modificat pe sensul spre Piața Unirii 2, pe Bd. Mareșal Constantin Prezan, Bd. Aviatorilor, Piața Victoriei, Bd. Lascăr Catargiu, Bd. Gheorghe Magheru, Bd. Nicolae Bălcescu, Bd. I.C. Brătianu, Str. Halelor, Aleea III, Aleea II, „Piața Unirii 2”. Circulația autobuzelor pe sensul opus nu va fi modificată.
Liniile 93 și 105 vor funcționa de sâmbătă pe trasee modificate
Tot în cursul zilei de sâmbătă, STB anunță că liniile 93 și 105 vor funcționa pe trasee modificate, pentru a avea loc procesul de optimizare a rețelei de transport public.
Astfel, linia de troleibuz 93 va funcționa pe un traseu prelungit, cuprins între terminalele „Cartier Constantin Brâncuși” și „Piața Presei”, astfel:
Pe sensul spre „Piața Presei”: terminal „Cartier Constantin Brâncuși”, Aleea Cumințenia Pământului, Drumul Valea Doftanei, Aleea Poarta Sărutului, Aleea Masa Tăcerii, Str. Valea Oltului, Str. Valea Ialomiței, Drumul Taberei (inel), Drumul Taberei (ramura de sud), Bd. 1 Mai, Str. Sibiu, Drumul Taberei, Bd. General Paul Teodorescu, Bd. Iuliu Maniu, Șos. Cotroceni, Str. Constantin Noica, Str. Mircea Vulcănescu, Str. Pârcălabul Baldovin, Str. Gării de Nord, Piața Gării de Nord, Calea Griviței, Str. Clăbucet, Bd. Ion Mihalache, Str. Aviator Popișteanu, Bd. Expoziției, terminal „Piața Presei”;
Pe sensul spre „Cartier Constantin Brâncuși”: terminal „Piața Presei”, Bd. Expoziției, Str. Aviator Popișteanu, Bd. Ion Mihalache, Calea Griviței, Piața Gării de Nord, Str. Witting, Calea Plevnei, Str. Constantin Noica, Șos. Cotroceni, Bd. Iuliu Maniu, Bd. General Paul Teodorescu, Drumul Taberei, Str. Sibiu, Bd. 1 Mai, Drumul Taberei (ramura de sud), Drumul Taberei (inel), Str. Valea Ialomiței, Str. Valea Oltului, Drumul Valea Doftanei, Aleea Pasărea Văzduhului, Aleea Cumințenia Pământului, terminal „Cartier Constantin Brâncuși”.
De asemenea, linia de autobuz 105 va funcționa pe un traseu scurtat, cuprins între terminalul „Valea Oltului” și stația „Șoseaua Nicolae Titulescu”, astfel:
Pe sensul spre „Șoseaua Nicolae Titulescu”: terminal „Valea Oltului”, Str. Valea Oltului, Str. Valea Argeșului, Drumul Taberei (inel), Drumul Taberei (ramura de Nord), Drumul Taberei, Bd. General Paul Teodorescu, Bd. Doina Cornea, Șos. Orhideelor, Bd. Dinicu Golescu, Piața Gării de Nord, Calea Griviței, Șos. Nicolae Titulescu, stația „Șoseaua Nicolae Titulescu”;
Pe sensul spre „Valea Oltului”: „Șoseaua Nicolae Titulescu”, Șos. Nicolae Titulescu, Bd. Alexandru Ioan Cuza, Bd. Gheorghe Duca, Piața Gării De Nord, Bd. Dinicu Golescu, Șos. Orhideelor, Bd. Doina Cornea, Bd. General Paul Teodorescu, Drumul Taberei, Drumul Taberei (ramura de nord), Drumul Taberei (inel), Str. Valea Argeșului, Str. Valea Oltului, terminal „Valea Oltului”.